Ritratt: Andres Putting / EBU  "Il-libsa li lbist fl-ewwel rehearsal jiddefinixxi eżatt x'inhu "empowerment". Ħalli nerġa nibda billi ngħid li lili għobitni u li jien kont komdu fiha," stqarret il-kantanta Destiny Chukunyere fuq il-midja soċjali b'riferenza għall-ħafna kummenti negattivi li kien hemm wara li lbieraħ telgħet fuq il-palk tal-Eurovision għall-ewwel provi tal-interpretazzjoni tal-kanzunetta Je Me Casse. Il-kantanta kkummentat li l-qies tagħha mhuwiex dak li s-soċjetà imdorrija bij, jew inkellja il-libsa u d-dehra hija aktar importanti mill-wirja tal-artist. "Imma Jien qiegħda hawn biex nagħmel dmiri. Din mhux xi gimmick imma din hija l-istorja ta' ħajti," temmet tgħid hi. Let me start by saying… Posted by Destiny Chukunyere on Monday, May 10, 2021 Destiny se tkun qed tieħu sehem fl-ewwel semifinali tal-65 edizzjoni tal-Eurovision Song Contest bil-kanzunetat Je Me Casse, li sa mill-bidu kienet fost il-favoriti mad-djar tal-imħatri. Il-Ħamis 20 ta' Mejju se tkun qed tittella' t-tieni semifinali filwaqt li l-finali se tixxandar minn Rotterdam is-SIbt 22 ta' Mejju. Aqra wkoll: Eurovision: Malta ma tibqax il-favorita li tirbaħ It-Tnejn 17 ta' Mejju l-istazzjon 103 se jkun qed ixandar maratona ta' 18-il siegħa ta' mużika mis-6am sa nofsilejl dedikata lill-mużika mill-Eurovision. Aqra wkoll: Ġurnata dedikata għall-mużika mill-Eurovision fuq 103